**Óraterv készítője:** Ambróziné mikuli margit

**Tantárgy neve, évfolyam:** vizuális kultúra, 2. évfolyam

**Iskola neve:** Sárbogárdi Mészöly Géza Általános Iskola

**Óra időtartama:** 45 perc

**Az óra célja:**

* az alkotó képzelet és a kompozíciós készség fejlesztése
* a tanulók érzelemvilágának és kreativitásának gazdagítása

**Tananyag:**

* Vörös István: Reménysugár című versének megbeszélése, síkbábokkal dramatikus játék

**Előzetes tevékenység:**

* Szitakötő 2019. Tél számából Vörös István: Reménysugár című verse alapján bábok fajtáinak összegyűjtése

**Ábrázolási téma:** Békamese eljátszása síkbábokkal

**Ábrázolási technika:**

* papírból sablonnal vágás, színezés

**Szükséges eszközök:**

* sablonok, hurkapálcika, papír, minta bábok
* olló, ragasztó, színes eszközök

**I. Bevezető rész**

***Szervezési feladatok***

Csoportok alakítása színes kártyákkal. Eszközök előkészítés:

A/4-es rajzlap, hurkapálcika, olló, ragasztó, sablonok, szöveg szétvágva szerepek szerint borítékba rakva az asztalokon. Szitakötő újság minden tanulónak.

***Ráhangolás, motiváció***

Szitakötő újságban Vörös László: Reménysugár című versének közös felolvasása, megbeszélése. Gryllus Vilmos: Kémény tetején című dalának meghallgatása interaktív táblán. Találós kérdések felolvasása, amiknek megfejtése béka, gólya, egér, macska, kutya, nyúl. Békamese felolvasása, bemutatása (tanító).

***Célkitűzés***

*-A mai órán a Békameséhez készítünk bábokat csoportmunkában.*

**II. Fő rész**

Önálló alkotó munka. Munka menetének megbeszélése, mintadarabokkal szemléltetés.

Várható problémák:

* + vágás lassúsága, pontatlansága, ragasztás gyengesége
	+ az állat ábrázolás során részletek jó elhelyezése
	+ alkalmas színek megválasztása

Ezekben az esetekben segítem a tanulókat.

**III. Befejező rész**

Az elkészült bábokkal gyakorolják a mesét csoportonként. Mivel lassan készülnek el és különböző tempóban, azok adják elő, akik készen vannak. Következő órán a csapatok megnézik egymást.

A tanulói értékeléseket tanítói értékeléssel egészítem ki. A csoportok magaviseletét, szorgalmát is kiemelem.